Hassan Brijany

Hassan Brijany (født 12. april 1961 i Iran, død juli 2020) var en svensk skuespiller av iransk herkomst.

Biografi
Brijany vokste opp ved Kaspihavet nord i Iran. Han gikk på sceneskolen i Teheran, men forlot midt på 1980-tallet landet og dro til Sverige.

Mot slutten av 1980-tallet begynte Brijany med teater og debutert i en oppsetting av Främmande (av Allan Edwall) på Angeredteatern i Göteborg. Han medvirket i og skrev selv flere stykker blant annet for ungdom, og begynte etterhvert å medvirke i tv-serier som Tre Kronor, Tusenbröder II og Orka! Orka!. Han opptrådte også i reklamefilmer.

Brijany gestaltet herr Serbandi i filmen Hus i helvete (2002) av Susan Taslimi. Hus i helvete skildrer den iranskættede herr Serbandi og hans problem med kvinnene rundt ham, deriblant hans rebelske datter og hans hustru. Serbandi har vansker med å tilpasse seg til Sverige og raser særlig mot eldstedatterens oppførsel, men Hus i helvete er i grunnen en komedie som skildrer kulturkollisjoner.

I 2006 medvirket Brijany blant annet i filmene Babas bilar og Exit samt i TV-seriene Möbelhandlarens dotter, Hjälp (premiere 2007) og Mäklarna. Han spilte en av hovedrollene i filmatiseringen av romanen Ett öga rött av Jonas Hassen Khemiri, som hadde premiere i 2007. Denne rolle gav ham en Guldbagge i kategorien «Beste mannlige birolle». Samme år medvirket han i novellefilmen George av regissøren Alain Darborg; denne filmen handlet om et middelaldrende par som ved en feiltagelse adopterer en 63-årig lett utviklingshemmet mann ved navn George (Brijany); filmen spøker også med kulturkollisjoner. I 2012 medvirket han i TV-serien Kontoret.

Brijany døde i 2020 etter en tids sykdom, blant annet med covid-19.

Filmografi
 2002 – Vera med flera
 2002 – Hus i helvete (film)
 2003 – Paragraf 9 (TV-serie)
 2004 – Tusenbröder II (TV-serie)
 2005 – Orka! Orka! (TV-serie)
 2006 – Exit (film)
 2006 – Babas Bilar (film)
 2006 – Mäklarna (TV-serie)
 2006 – Möbelhandlarens dotter (TV-serie)
 2006 – LasseMajas detektivbyrå (julekalender i SVT)
 2007 – Labyrint
 2007 – Beck – Det tysta skriket (film)
 2007 – Råttatouille (stemmen til kokken Mustafa)
 2007 – Ett öga rött (film)
 2007– 2009 – Hjälp! (TV-serie)
 2008 – LasseMajas detektivbyrå – Kameleontens hämnd 2008 – George (novellefilm)
 2010 – Saltön (TV-serie)
 2012 – Kontoret (TV-serie)
 2014 – LasseMajas detektivbyrå – Stella Nostra 2017 – Sveriges bästa svensk 2020 – Sveriges bästa svensk, del 2''

Teater

Roller (utvalg)

Referanser

Eksterne lenker

 Hassan Brijany på Göteborgs stadsteater

Iranske skuespillere
Svenske skuespillere
Svensker av iransk opphav
Dødsfall relatert til covid-19 i Sverige
Skuespillere ofre for covidpandemien